GPSC ต้นทุน “ก๊าซธรรมชาติ-ถ่านหิน” พุ่ง กดกำไรไตรมาส 3 ทรุด 82% แตะ 331 ล้าน
GPSC เผยงบไตรมาส 3/65 กำไรเหลือ 331 ล้านบาท ลดลง 82% จากช่วงปีก่อน 1,875 ล้านบาท สาเหตุหลักมาจากราคาก๊าซธรรมชาติและถ่านหินที่ปรับตัวสูงขึ้นอย่างมาก ทำให้ margin จากการขายไฟฟ้าให้กับลูกค้าอุตสาหกรรมลดลง
GPSC งบไตรมาส 3/65 กำไรเหลือ 331 ล้านบาท ลดลง 82% เหตุราคาก๊าซธรรมชาติและถ่านหินที่ปรับตัวสูงขึ้นทำให้ margin จากการขายไฟฟ้าให้กับลูกค้าลด
9 พ.ย. 2565

บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC รายงานผลการดำเนินงานงวดไตรมาส 3/65 และงวด 9 เดือนแรกของปี 65 มีกำไรสุทธิ ดังนี้

บริษัทฯรายงานผลการดำเนินงานไตรมาสไตรมาส 3/2565 มีกำไรสุทธิ 331 ล้านบาท ลดลง 82% เมื่อเทียบกับไตรมาส 3/2564 อยู่ที่ 1,875 ล้านบาท โดยมีสาเหตุหลักมาจากราคาก๊าซธรรมชาติและถ่านหินที่ปรับตัวสูงขึ้นอย่างมาก ทำให้margin จากการขายไฟฟ้าให้กับลูกค้าอุตสาหกรรมลดลง ประกอบกับปริมาณการขายไฟฟ้าและไอน้ำให้แก่ลูกค้าอุตสาหกรรมลดลงเล็กน้อย
อย่างไรก็ตาม ผลการดำเนินงานในส่วนของโรงไฟฟ้าผู้ผลิต อิสระ (IPP) เพิ่มขึ้น จากปริมาณการขายไฟฟ้าที่เพิ่มขึ้น สอดคล้องกับแผนการเรียกรับไฟฟ้าของการไฟฟ้าฝ่ายผลิตแห่งประเทศไทย (กฟผ.) และ การผลิตโดยใช้เชื้อเพลิงน้ำมันดีเซลแทนก๊าซธรรมชาติทำให้ margin จากการขายไฟฟ้าเพิ่มขึ้น นอกจากนี้ บริษัทฯ รับรู้ส่วนแบ่งกำไรของโรงไฟฟ้าพลังน้ำไซยะบุรีเพิ่มขึ้นจากปริมาณน้ำทีเพิ่มขึ้น
นอกจากนี้ บริษัทเจอต้นทุนขาย (ไม่รวมค่าเสื่อมราคาและค่าตัดขาย) ไตรมาส 3/2565 ขาดทุน 30,917 ล้านบาท เมื่อเทียบกับไตรมาส 3/2564 ขาดทุน 13,075 ล้านบาท
ขณะที่ผลการดำเนินงาน งวด 9 เดือนแรกปี 2565 มีกำไรสุทธิ 1,328 ล้านบาท ลดลง 78% เมื่อเทียบกับงวดเดียวกันของปีก่อนมีกำไรสุทธิ 6,150 ล้านบาท